Ukraina prezidentiga milliy valyuta sifatida dollardan foydalanish taklif etildi

Ukraina prezidenti saytida mamlakatda milliy valyuta sifatida grivna o‘rniga dollardan foydalanish taklif etilgan murojaat joylashtirildi.

“Ukraina milliy valyutasi beqarorligi sababli pul islohoti o‘tkazish va mamlakat milliy valyutasini barqaror pul birligi — AQSh dollariga almashtirishni so‘raymiz”, — deyiladi Vladimir Zelenskiyga yo‘llangan murojaatda.
Mazkur taklif 7-avgust kuni ro‘yxatdan o‘tkazilgan va 4 kun ichida 775 ta imzo to‘plagan.
Murojaat prezident tomonidan ko‘rib chiqilishi uchun 90 kun ichida kamida 25 mingta imzo to‘plashi kerak.